hotchpotch/miracl-hf-unified huggingface dataset:
पाखी हेगड़े
पाखी का जन्म ५ मार्च १९८५ को मुम्बई में हुआ था। पाखी ने अपने सफर की शुरुआत दूरदर्शन चैनल पर प्रसारित होने वाले धारावाहिक "मैं बनूँगी मिस इंडिया" से की।पाखी भोजपुरी सुपरस्टार मनोज तिवारी के साथ भी कई फिल्में कर चुकी हैं और पवन सिंह के साथ भी उनकी जोड़ी पसंद की गई।लेकिन सबसे हिट जोड़ी उनकी दिनेश लाल यादव निरहुआ के साथ बनी जिसे लोगों ने खूब सराहा। पाखी की चर्चित मराठी फिल्म थी सत ना गत जिसमें उन्होंने मुख्य किरदार की भूमिका निभाई थी। इस फिल्म में उनके साथ महेश मांजरेकर और सयाजी शिंदे भी थे। पाखी ने महानायक अमिताभ बच्चन के साथ भी काम कर चुकी हैं। उन्होंने भोजपुरी फिल्म गंगा देवी में बिग बी के साथ नजर आई थीं। इस फिल्म में वे उनकी बहू की भूमिका में थीं। पाखी शादीशुदा हैं और उनका अपने पति से तलाक हो चुका है और वे दो बच्चों की मां हैं। अपने दो बच्चो के साथ पाखी मुंबई में रहती हैं। पाखी ने भोजपुरी फिल्मों के अलावा मराठी फिल्मों में भी काम किया है। दिनेश लाल यादव निरहुआ के साथ कई कई सुपरहिट फिल्मे भोजपुरी सिनेमा को दे चुकी पाखी हेगड़े अब एक नयी पारी की शुरुआत की हैं। पाखी अब फिल्म निर्माण और फायनेंस के क्षेत्र में कदम रख चुकी हैं। दिवाली के शुभ अवसर पर मुंबई में पाखी हेगड़े ने फिल्म एंड फिनान्स कंपनी की शुरुवात कर दी। पाखी की नाम पीआरके इन्वेस्टमेंट है। पाखी हेगड़े के फिल्म निर्माण और फिल्मों में फायनेंस करने से भोजपुरी फिल्मों के निर्माण को और मजबूती मिलेगी। फिल्म निर्माण के साथ ही पाखी रियल ईस्टेट का भी काम शुरू कर रही है। वो भोजपुरी के साथ साथ हिन्दी फिल्मों के निर्माण में भी अपनी भागीदारी निभायेंगी। पाखी हेगड़े कहती है कि उन्होंने कई भाषाओँ में काम किया है लेकिन उन्हें मुक्कमल पहचान सिर्फ भोजपुरी से ही मिली। इसीलिए वो चाहती है कि भोजपुरी में भी बड़ी बजट की फिल्मे बने। हालांकि अब तक ये साफ़ नहीं हो पाया है कि क्या पाखी प्रोड्यूसर बनने का बाद भी फिल्मो में एक्टिंग करना जारी रखेंगी या नहीं ? वैसे एक ज़माना था जब पाखी बॉक्स ऑफिस पर राज करती थी लेकिन आज कल वो भोजपुरी फिल्मो में बेहद कम नज़र आती है।
बाजि राउत
ओडिशा के इतिहास में कभी भी न भूलने वाली तारीख 11 अक्टूबर है। आज से करीब 79 वर्ष पहले 11 अक्टूबर 1938 को फिरंगी सैनिकों ने ढेंकानाल जिले में कहर बरसाया था, जिसमें नीलकंठपुर गाँव के 12 साल के एक किशोर बाजी राउत की गोली मारकर हत्या कर दी गयी थी। आजादी की लड़ाई के इतिहास में बाजी राउत को देश का सबसे कम उम्र का शहीद बताया गया है। देश को हिला देने वाली इस घटना ने स्वतंत्रता आंदोलन की चिंगारी को ज्वाला में तब्दील कर दिया था।
10 अक्टूबर 1938 को ब्रिटिश पुलिस कुछ लोगों को गिरफ्तार कर भुवनेश्वर थाना ले आई थी। इनकी रिहाई की माँग जोर पकडऩे लगी। पुलिस ने प्रदर्शन कर रहे लोगों पर गोलियाँ चलाईं, जिसमें दो लोगों की मौत हो गई। लोगों के बढ़ते आक्रोश को देख पुलिस ने ब्राह्मणी नदी के नीलकंठ घाट होते हुए ढेंकानाल की ओर भागने की कोशिश की। ये लोग 11 अक्टूबर को बारिश में भीगते हुए नदी किनारे पहुँचे। बाजी राउत नदी तट पर नाव के साथ थे। उन्हें पार कराने का हुक्म दिया गया। बाजी ने सेना के जुल्मों की कहानी सुन रखी थी। उन्होंने सेना को पार उतारने से साफ इंकार कर दिया। सैनिकों ने उन्हें मारने की धमकी दी। हुक्म न मानने पर एक सैनिक ने बंदूक की बट से उनके सिर पर प्रहार किया, वह लहूलुहान होकर गिर पड़े और फिर उठ खड़े हुए और अंग्रेजों को पार उतारने से मना कर दिया। 12 साल का बाजी न तो उनसे डरा और न ही भागा, बल्कि दृढ़ता से उनका मुकाबला किया। अंग्रेज सिपाही उसकी वीरता और देशभक्ति का आकलन नहीं कर पा रहे थे। बाजी के मन में देशभक्ति की भावना कूट कूटकर भरी थी जिसका परिणाम यह निकला कि उसने बलिदान देना स्वीकार किया पर अंग्रेजों के आगे झुकना स्वीकार नहीं किया। गुस्साए ब्रिटिश सैनिकों ने बाजी राउत को गोलियों से छलनी कर दिया। इस दौरान बाजी के साथ गाँव के लक्ष्मण मलिक, फागू साहू, हर्षी प्रधान और नाता मलिक भी मारे गए। इन बच्चों के बलिदान की चर्चा पूरे देश में फैल गई।
आंदोलनकारी आक्रोशित हो उठे। यहीं से स्वतंत्रता आंदोलन की क्रांतिकारी इबारत शुरू हो गई। कटक के खाननगर के श्मशान में इस वीर बालक को मुखाग्नि दी गई। तब ढेंकानाल, कटक जिले में आता था।
एक कवि ने इस भावपूर्ण घटना पर लिखा—
बंधु यह चिता नहीं है,
यह देश का अंधेरा मिटाने की मुक्ति की मशाल है।"
'वहीं कवि कालिंदी चरण पाणिग्रही ने लिखा-
"आओ लक्षन, आओ नट, रघु, हुरुसी प्रधान, बजाओ तुरी, बजाओ बिगुल, मरा नहीं है, मरा नहीं है, बारह साल का बाजिया मरा नहीं...।"
आज भी नीलकंठपुर के लोग 11 अक्टूबर को बाजी की याद में एक सभा करके उसके बलिदान को याद करते हैं। आज भी यह गाँव विकास की आस में है। स्वतंत्रता के इतने दिन बाद भी यहाँ न पीने का पानी है और न ही यहाँ अस्पताल। पढ़ने के लिए स्कूल भी नहीं है।
बाजी के भाई नट राउत के चार बेटे हैं। नट और उनकी पत्नी का स्वर्गवास हो चुका है। बाजी के परिवार के लोग मजदूरी कर अपने परिवार का पालन-पोषण करते हैं। यहाँ विकास के नाम पर अभी भी अंधियारा है।
बहरहाल वीर बालक बाजी राउत के परिवार के लोग आज भी कठिन परिस्थितियों में गुजर-बसर करने पर मजबूर हैं। उनका परिवार मूलभूत सुविधाओं से भी वंचित है। आजादी के इतने वर्ष हो चुके हैं फिर भी इस गाँव के लोग विकास से अछूते हैं। इनकी आस कब पूरी होगी, सरकार कब जागेगी, बाजी राउत जैसे वीर सेनानियों को कब याद करेगी, अभी यह प्रश्न भविष्य के गर्त में है।
बाजि राउत (१९२५-१९३८) भारत के स्वाधीनता संग्राम के सबसे कम आयु के सेनानी थे।
बाजि राउत का जन्म ओड़िशा के ढेंकानाल जिले के नीलकण्ठपुर गाँव में हुआ था। वे भारत के कनिष्टतम शहीद हैं।
हेलमट नेस्पिटल
हेलमट नेस्पिटल बर्लिन की "फ़्री युनिवर्सिटी" में भारतविद्या और आधुनिक और साहित्य के प्रोफ़ेसर रह चुके थे।
हेलमट नेस्पिटल ने भारतविद्या, ईरानविद्या, रूसी, तुर्की और स्वर-विज्ञान की शिक्षा हम्बोल्ट बर्लिन विश्वविद्यालय (1955-1960) में प्राप्त की। उन्होंने चार्ल्स विश्वविद्य, प्राग, चेक गणराज्य से पी एच डी की शिक्षा 1965 में पूरी की जहाँ दक्षिण एशियाई भाषाओं और साहित्य का उन्होंने विशेष रूप से अध्ययन किया। इसके साथ-साथ उन्होंने सामान्य तथा तुलनात्मक भाषाविज्ञान और स्लावी भाषाओं के स्वर-विज्ञान का अध्ययन किया। 1980 में उन्होंने ने अपने पी एच डी के शोधकार्य की बर्लिन की फ़्री युनिवर्सिटी में ज़ोरदार वकालत की। 1982-1990 के बीच वे "सामान्य तथा भिन्न भाषाविज्ञान" और "जर्मन बतौर विदेशी भाषा" के बैम्बर्ग विश्वविद्यालय, जर्मनी में प्रोफ़ेसर रहे थे। 1990 से उन्होंने बर्लिन में प्रोफ़ेसर पद प्राप्त किया।
हेलमट नेस्पिटल ने कई पुस्तकें और चालीस से अधिक शोधपत्र कई दक्षिण एशियाई भाषाओं और उनकी समस्याओं पर लिखी हैं। उन्होंने इन भाषा साहित्यों पर भी लिखा है। यह भाषाएँ हिन्दी, उर्दू और बंगाली हैं और कुछ हद तक गुजराती, मराठी, पंजाबी, नेपाली और तमिल हैं। इसके अलावा हेलमट ने में से कई भाषाओं साहित्य और फ़िल्मी पटकथाओं का जर्मन में अनुवाद किया। दक्षिण एशियाई भाषाओं पर उनकी एक महत्वपूर्ण किताब "हिन्दी और उर्दू में भविष्य काल प्रणाली" है जो 1981 में जर्मन भाषा में छपी है। उनके कई प्रकाशनों का लक्ष्य जर्मन और अन्य भाषाओं की भिन्नता की जांच और प्रयुक्त तथा सामान्य भाषाविज्ञान की समस्याओं को बयान करना था।
हेलमट नेस्पिटल को 32 भाषाओं का अच्छा ज्ञान था, जिनमें 12 दक्षिण एशिया की भाषाएँ थी। वह लगातार भारत में रहकर शोधकार्य या शिक्षा एवं छात्रों को संबोधित करते थे। 1974 में उन्हें "हिन्दी भाषा के विदेशी विद्वान" के रूप में पुरस्कार दिया गया।
नवम्बर 24, 2014 को हेलमट नेस्पिटल का देहान्त हो गया था।
वन हंड्रेड एण्ड वन डालमेशियन
वन हंड्रेड एण्ड वन डालमेशियन () १९६१ में वॉल्ट डिज़्नी द्वारा निर्मित एनीमेटेड फिल्म है। जनवरी २५, १९६१ को जारी की गई यह फिल्म वॉल्ट डिज़्नी की एनिमेटेड क्लासिक्स श्रृंखलाओं की १७वीं एनिमेटेड फिल्म है।
विजय रूपाणी
विजय रूपाणी (जन्म 2 अगस्त 1956) एक भारतीय राजनीतिज्ञ तथा गुजरात के पूर्व मुख्यमंत्री हैं। वे राजकोट पश्चिम से गुजरात विधानसभा के सदस्य हैं। वे पार्टी के वर्तमान प्रदेश अध्यक्ष भी हैं। वे जैन धर्म के अनुयाई हैं।
इनका जन्म 2 अगस्त 1956 को रंगून, बर्मा में मायाबेन और रमणिकलाल रूपाणी के घर हुआ था। इसके बाद इनका परिवार बर्मा में राजनीतिक अस्थिरता के कारण वर्ष 1960 को राजकोट चले गया।
इन्होंने शुरुआती समय में अखिल भारतीय विद्यार्थी परिषद में छात्र कार्यकर्ता के रूप में जुड़े। इसके बाद यह राष्ट्रीय स्वयंसेवक संघ और जन संघ में वर्ष 1971 में शामिल हो गए। इसी के साथ साथ यह भारतीय जनता पार्टी से भी जुड़ गए थे।
रविवार 7 अगस्त 2016 से विजय जी गुजरात के मुख्यमंत्री बनाए गए एवं 11 सितंबर 2021 को रुपाणी ने मुख्यमंत्री पद से इस्तीफा दे दिया।
गुजरात बिजली बिल माफी योजना ग्रामीण
दुरूद शरीफ़
दुरूद शरीफ़ (उर्दू) या सलवात (एकवचन: सलात) या अस-सलातु अलन-नबी (अरबी: الصلاة على النبي) एक विशेष अरबी वाक्यांश हैं, जिसमें इस्लाम के आखिरी पैगम्बर मुहम्मद सल्लल्लाहु अलैहि वसल्लम और अहल अल-बैत (अर्थ: मुहम्मद साहब का परिवार) पर अभिवादन भेजा जाता हैं | पैगम्बर मुहम्मद साहब का उल्लेख करते समय, मुस्लिम लोगों द्वारा दुरूद शरीफ़ का उचारण करा जाता हैं | संख्यात्मक रूप से दुरूद शरीफ़ की तादाद हजारों या लाखों में हैं, परन्तु प्रतेक दुरूद शरीफ़ का मूल अर्थ मुहम्मद और उनके परिवार के लिए अल्लाह तआला से आशीर्वाद और दुआ मांगना हैं |
सलवात, सलात (अरबी:صلاة) का बहुवचन रूप हैं| मुख्य रूप से सलात में तीन मूल अरबी शब्द है- "साद, लाम, वाव" (अरबी ص.ل. و)| दुरूद का अर्थ प्राथना, बंदगी, निवेदन, विनती, प्रशंसा और स्तुति हैं|
अरबी भाषाविदों का मानना हैं कि सलवात का अर्थ उपयोग करने वाले और किसके लिए इसका उपयोग किया गया, उस पर निर्भर करता हैं | अल्लाह कुरान के सुरह अल-एह्ज़ाब: 56 में मुसलमानों को मुहम्मद पर दुरूद भेजने का निर्देश देते हैं | इसका उपदेश कुछ इस प्रकार है: इसका अंग्रेजी अनुवाद निम्नलिखित है: दुरूद शरीफ़ पढ़ने के लिए कुछ खास वक्त बेहतरीन माने जाते है| निम्नलिखित दिनों में दुरूद पढना सबसे अच्छा माना जाता है:"हज़रत ओस की रिवायत (उल्लेख)" : मैं ने अल्लाह के रसूल (प्रेशित) को यह कहते सुना : "सब दिनो में जुमा का दिन बहतर है, इसी दिन आदम अलै॰ पैदा किये गये, इसी दिन उनकी आत्मा निकाली गई, इसी दिन सुर फ़ूका जाएगा, इसी दिन उढने का हुक्म होगा, अत: इस दिन मुझ पर मेहनत से दुरूद शरीफ भेजा करो"| अल्लाहुम्मा सल्लि अला मुहम्मदिन व अला आलि मुहम्मदिन कमा सल्लैता अला इब्राहीम व अला आलि इब्राहीम इन्नक हमीदुम मजीद, अल्लाहुम्म बारिक अला मुहम्मदिन व अला आलि मुहम्मदिन कमा बारक्ता अला इब्राहीम व अला आलि इब्राहीम इन्नक हमीदुम मजीद।
मुस्लिम राष्ट्रवाद
मुस्लिम राष्ट्रवाद या अखिल इस्लामवाद (अरबी: الوحدة الإسلامية) एक इस्लामी राज्य या खलीफा या किसी अन्तरराष्ट्रीय संस्था के तहत मुसलमानों की एकता की वकालत करता एक राजनीतिक आन्दोलन है।
प्रतीक भारद्वाज
प्रतीक भारद्वाज (जन्म : १५ जनवरी, १९८९) एक भारतीय उद्यमी हैं। वह संयुक्त रोजगार परीक्षा के पूर्व निदेशक एवं सचिव और लीडर्सप्रो लर्निंग नामक प्राइवेट लिमिटेड कंपनी के संस्थापक एवं मुख्य कार्यकारी अधिकारी हैं।
प्रतीक भारद्वाज का जन्म लखनऊ में १५ जनवरी सन १९८९ को हुआ था। इनके पिता डॉ० पी.सी. शर्मा, स्वास्थ्य मंत्रालय के आयुष विभाग के डिप्टी डायरेक्टर हैं, और माता डॉ० अंजू शर्मा भोपाल के पंडित खुशीलाल शर्मा गवर्नमेंट आयुर्वेद कॉलेज एंड इंस्टिट्यूट में प्रोफ़ेसर हैं। प्रतीक भारद्वाज टेक्नोक्रेट्स इंस्टिट्यूट ऑफ़ टेक्नोलॉजी, भोपाल (TIT, Bhopal) से इलेक्ट्रॉनिक्स व कम्युनिकेशन में अभियांत्रिकी स्नातक हैं।
प्रतीक ने लीडर्सप्रो लर्निंग की स्थापना २७ सितम्बर, २०१३ में की, जिसके वें मुख्य कार्यकारी अधिकारी हैं। वें व्यापार और वाणिज्य मंत्रालय अंतर्गत स्वायत्त अनुसन्धान द्वारा संचालित संयुक्त रोजगार परीक्षा के निदेशक एवं सचिव रह चुके है, जो देश में लेखपाल, लिपिक कर्मचारी इत्यादि की परीक्षाएं आयोजित कराती हैं। वें रियो डि जेनेरो, ब्राज़ील में आयोजित फीफा विश्व कप २०१४ तथा वर्ष २०१५ में टोरंटो, कनाडा में पैन अमेरिकी खेल के एक अधिकारिक वालंटियर के रूप में सेवा प्रदान कर चुके हैं।
साल २०१६ में प्रतीक भारद्वाज पर संयुक्त रोजगार परीक्षा से सम्बंधित धोकाधड़ी का आरोप लगा, किन्तु कानूनी जांच प्रक्रियाओ के बाद आरोपों को झूठा पाया गया। समाचार पत्र द फ्री प्रेस जर्नल के मुताबित काउंसेल फॉर डिफेन्स श्री ई. ए. कुरैशी ने भारद्वाज की कंपनी और उनके कार्य की सत्यता की पुष्टि की।
साईबर अपराध
साइबर अपराध एक ऐसा अपराध है जिस में कंप्यूटर और नेटवर्क शामिल है। किसी भी कंप्यूटर का अपराधिक स्थान पर मिलना या कंप्यूटर से कोई अपराध करना कंप्यूटर अपराध कहलाता है। कंप्यूटर अपराध मे नेटवर्क शामिल नही होता है। किसी कि निजी जानकारी को प्राप्त करना और उसका गलत इस्तेमाल करना। किसी की भी निजी जानकारी कंप्यूटर से निकाल लेना या चोरी कर लेना भी साइबर अपराध है।
कंप्यूटर अपराध भी कई प्रकार से किये जाते है जैसे कि जानकारी चोरी करना, जानकारी मिटाना, जानकारी मे फेर बदल करना, किसी कि जानकारी को किसी और को देना या कंप्यूटर के भागो को चोरी करना या नष्ट करना। साइबर अपराध भी कई प्रकार के है जैसे कि स्पैम ईमेल, हैकिंग, फिशिंग, वायरस को डालना, किसी की जानकारी को ऑनलाइन प्राप्त करना या किसी पर हर वक़्त नजर रखना।
कंप्यूटर अपराध के प्रकार
साइबर अपराध के प्रकारसाइबरफिशिंग- किसी के पास स्पैम ईमेल भेजना ताकी वो अपनी निजी जानकारी दे और उस जानकारी से उसका नुकसान हो सके। यह इमेल आकार्षित होते है।  जब भी अपराध होता है, अपराधी कितना भी होशियार क्यों न हो फिर भी कोई न कोई सबूत छोड देता है।मानव समाज के विकास के नज़रिए से सूचना और संचार तकनीकों की खोज को बीसवीं शताब्दी का सबसे महत्वपूर्ण अविष्कार माना जा सकता है। सामाजिक विकास के विभिन्न क्षेत्रों, ख़ासकर न्यायिक प्रक्रिया में इसके इस्तेमाल की महत्ता को कम करके नहीं आंका जा सकता, क्योंकि इसकी तेज़ गति, कई छोटी-मोटी द़िक्क़तों से छुटकारा, मानवीय गलतियों की कमी, कम ख़र्चीला होना जैसे गुणों के चलते यह न्यायिक प्रक्रिया को विश्वसनीय बनाने में अहम भूमिका निभा सकती है। इतना ही नहीं, ऐसे मामलों के निष्पादन में, जहां सभी संबद्ध पक्षों की शारीरिक उपस्थिति अनिवार्य न हो, यह सर्वश्रेष्ठ विकल्प सिद्ध हो सकता है। सूचना तकनीक क़ानून के अंतर्गत उल्लिखित आरोपों की सूची निम्नवत हैःसाइबर आतंकवाद के मामलों में दंड विधान के लिए सूचना तकनीक कानून, 2000 में धारा 66-एफ को जगह दी गई है। 2005 में प्रकाशित एडवांस्ड लॉ लेक्सिकॉन के तीसरे संस्करण में साइबरस्पेस शब्द को भी इसी तर्ज पर परिभाषित किया गया है। इसमें इलेक्ट्रॉनिक माध्यमों में फ्लोटिंग शब्द पर खासा जोर दिया गया है, क्योंकि दुनिया के किसी भी हिस्से से इस तक पहुंच बनाई जा सकती है। लेखक ने आगे इसमें साइबर थेफ्ट (साइबर चोरी) शब्द को ऑनलाइन कंप्यूटर सेवाओं के इस्तेमाल के परिप्रेक्ष्य में परिभाषित किया है। इस शब्दकोश में साइबर क़ानून की इस तरह व्याख्या की है, क़ानून का वह क्षेत्र, जो कंप्यूटर और इंटरनेट से संबंधित है और उसके दायरे में इंटेलेक्चुअल प्रॉपर्टी राइट्‌स, अभिव्यक्ति की स्वतंत्रता और सूचनाओं तक निर्बाध पहुंच आदि आते हैं।
सूचना तकनीक क़ानून में कुछ और चीजों को परिभाषित किया गया है, जो इस प्रकार हैं, कंप्यूटर से तात्पर्य किसी भी ऐसे इलेक्ट्रॉनिक, मैग्नेटिक, ऑप्टिकल या तेज़ गति से डाटा का आदान-प्रदान करने वाले किसी भी ऐसे यंत्र से है, जो विभिन्न तकनीकों की मदद से गणितीय, तार्किक या संग्रहणीय कार्य करने में सक्षम है। इसमें किसी कंप्यूटर तंत्र से जुड़ा या संबंधित हर प्रोग्राम और सॉफ्टवेयर शामिल है।
सूचना तकनीक क़ानून, 2000 की धारा 1 (2) के अनुसार, उल्लिखित अपवादों को छोड़कर इस क़ानून के प्रावधान पूरे देश में प्रभावी हैं। साथ ही उपरोक्त उल्लिखित प्रावधानों के अंतर्गत देश की सीमा से बाहर किए गए किसी अपराध की हालत में भी उक्त प्रावधान प्रभावी होंगे।
भारतीय चन्द्रयान अभियान
भारतीय चंद्र अन्वेषण कार्यक्रम जिसे चंद्रयान कार्यक्रम के रूप में भी जाना जाता है। चंद्रयान कार्यक्रम, (इसरो) द्वारा बाह्य अंतरिक्ष मिशन की एक श्रृंखला है। इस कार्यक्रम में चंद्रमा के लिये कक्षीयान और भविष्य चंद्र लैंडर और रोवर क को शामिल किया गया।
चंद्रयान (भारतीय चंद्र अन्वेषण कार्यक्रम) कार्यक्रम एक बहु मिशन कार्यक्रम है। तथा अब तक केवल एक ही कक्षीयान इसरो के पीएसएलवी रॉकेट का उपयोग चंद्रमा के लिए भेजा गया। तथा दूसरा अंतरिक्ष यान चंद्रयान-२ को जुलाई 2019 में भूस्थिर उपग्रह प्रक्षेपण यान संस्करण 3 रॉकेट का उपयोग प्रक्षेपण के लिए तैयार किया जा रहा है।
पहले चरण में प्रथम चांद्र कक्षीयान का शुभारम्भ शामिल किया गया।
दूसरे चरण की तैयारी की जा रही है। जिसमे चंद्रमा पर लैंडिंग करने में सक्षम अंतरिक्ष यान को शामिल किया जायेगा। तथा चंद्रमा की सतह पर रोबोट रोवर तैनात किये जाएंगे। May aap ka sada abhari rhuga ki aap mere desh ke liye bahut kuchh soch rhehay may duniya kuye bhi kahuga ki hamara isro i love india
विशेषज्ञ की राय
विशेषज्ञ की राय उसी व्यक्ति के द्वारा अभिव्यक्त की जाती है जिसके पास अपने क्षेत्र से जुड़ा विशेष ज्ञान हो। विशेषज्ञ द्वारा राय दिए जाने के बाद उस राय को साधारण व्यक्ति नहीं बदल सकता। विशेषज्ञ को अपने निष्कर्ष साबित करने के लिए वैज्ञानिक मापदंड की आवश्यकता पड़ती है, जिससे वह अपनी बात की सच्चाई साबित कर सकता है। ऐसी प्रमाणित बातों को आधार बनाकर न्यायालय अपना निर्णय किसी के पक्ष में कर सकती है तथा किसी दंडित कर सकता है। न्यायालय ही यह सुनिश्चित करता है की विशेषज्ञ द्वारा दिया गया प्रमाण माननीय है या नहीं। न्यायालय के अलावा विशेषज्ञ के फैसले पर उसी क्षेत्र के विशेषज्ञ ही माननीय रूप से भिन्न मत व्यक्त कर सकते हैं।
चैन ऑफ कस्टडी
चैन ऑफ कस्टडी (chain of कस्टडी) कानूनी संदर्भों में , कालानुक्रमिक दस्तावेज या कागज निशान को दर्शाता है जब्ती , हिरासत, नियंत्रण , स्थानांतरण, विश्लेषण, और भौतिक या इलेक्ट्रॉनिक सबूत के स्वभाव को दर्शाता है।
आपराधिक मामलों में विशेष रूप से महत्वपूर्ण है, अवधारणा को भी सिविल मुकदमेबाजी और कभी कभी अधिक मोटे तौर पर एथलीटों की औषधि परीक्षण, खाद्य उत्पादों के पता लगाने की क्षमता में लागू किया जाता है , और आश्वासन है कि लकड़ी के उत्पादों sustainably प्रबंधित जंगलों से उत्पन्न प्रदान करने के लिए।
अवधि भी कभी कभी उद्गम के लिए एक पर्याय ( स्वामित्व, हिरासत या एक ऐतिहासिक वस्तु , दस्तावेज़ या दस्तावेजों के एक समूह के स्थान के कालक्रम अर्थ) के रूप में इतिहास , कला इतिहास, और अभिलेखागार के क्षेत्र में प्रयोग किया जाता है , एक महत्वपूर्ण हो सकता है प्रामाणिकता का निर्धारण करने में कारक।
सबूत अदालत में इस्तेमाल किया जा सकता है जब अपराधों के व्यक्तियों को दोषी सिद्ध करने के लिए , यह छेड़छाड़ या प्रदूषण को रोकने के लिए एक राजनीति सावधान ढंग से नियंत्रित किया जाना चाहिए। हिरासत की श्रृंखला रिकॉर्डिंग के पीछे विचार यह है कि स्थापित करने के लिए कथित तौर पर सबूत कथित अपराध से संबंधित वास्तव में है , बजाय रहा है, उदाहरण के लिए, "लगाए" कर दिया गया धोखे से किसी को दोषी दिखाई देते हैं।
हिरासत की स्थापना की चेन, विशेष रूप से महत्वपूर्ण है जब सबूत प्रतिमोच्य माल के होते हैं दोनों एक कालानुक्रमिक और तार्किक प्रक्रिया से बना है। व्यवहार में, यह सबसे अधिक बार अवैध दवाओं जो कानून प्रवर्तन कर्मियों द्वारा जब्त की गई है पर लागू होता है। ऐसे मामलों में, समय पर प्रतिवादी प्रश्न में नियंत्रित पदार्थ के कब्जे के किसी भी ज्ञान को अस्वीकार करता है। तदनुसार, हिरासत प्रलेखन और गवाही की श्रृंखला स्थापित करने के लिए है कि साक्ष्य के रूप में पदार्थ प्रतिवादी के कब्जे में वास्तव में था अभियोजन पक्ष द्वारा प्रस्तुत किया है।
एक पहचान व्यक्ति हमेशा सबूत का एक टुकड़ा के भौतिक हिरासत होना चाहिए। अभ्यास में, इसका मतलब है कि एक पुलिस अधिकारी या जासूस, सबूत का एक टुकड़ा का प्रभार लेने के अपने संग्रह के दस्तावेज , और यह एक सुरक्षित जगह में भंडारण के लिए सौंपने एक सबूत क्लर्क के लिए होगा। ये लेनदेन , और सबूत के संग्रह और अदालत में अपनी उपस्थिति के बीच हर सफल लेन-देन की पूरी तरह से आदेश सबूत की प्रामाणिकता को कानूनी चुनौतियों का सामना करने में कालक्रम के अनुसार प्रलेखित किया जाना चाहिए। प्रलेखन जबकि निपटने या सबूत भंडारण, और जिस तरीके से सबूत बाद के संरक्षक के लिए हर बार इस तरह के एक हस्तांतरण होता है स्थानांतरित कर रहा है जिन स्थितियों सबूत इकट्ठा किया जाता है , सभी सबूत संचालकों की पहचान, सबूत हिरासत की अवधि, सुरक्षा की स्थिति को शामिल करना चाहिए ( हर कदम पर शामिल व्यक्तियों के हस्ताक्षर के साथ)।
हिरासत की श्रृंखला का एक उदहारण के तौर पे हत्या के दृश्य में एक खूनी चाकू की वसूली हो जाएगा:
चैन ऑफ कस्टडी की आवश्यकता यह है की, जिस समय
अफरइया
अफरइया (अफरिया) (अन्य उच्चारण- अफ़्फरिया, फरिया या फरइया) यदुवंशी अहीर जाति का एक कुल (गोत्र) है। राजपूताना गजेटियर के अनुसार रेवाड़ी के अफरिया अहीर जाति के यदु वंश से हैं। रेवाड़ी राज्य पर अफरिया कुल ने ही शासन किया है। रेवाड़ी के राजा राव नंदराम इसी गोत्र के थे।
18वीं शताब्दी के प्रारम्भ में, अहीर सेनापति राव नंदराम ने रेवाड़ी राज्य की स्थापना की थी। उन्हें रेवाड़ी के आस पास 360 गावों की यह जागीर व चौधरी का खिताब प्राप्त हुआ था। उस समय चौधरी का खिताब सैन्य शक्ति का सूचक हुआ करता था।
अफरिया राजस्थान राज्य में अलवर के तिजारा नामक स्थान से हरियाणा के रेवाड़ी क्षेत्र में आकार बसे थे। राव तुलाराम सिंह व उनके वंशजों का गोत्र अफरिया है। "हेनरी एम॰ इलियट" के वृतांतों के अनुसार- सभी प्रान्तों के अहीर अपनी मूल उत्पत्ति मथुरा या उसके पश्चिम के क्षेत्र से मानते हैं। अफरिया अहीर जाति का एक महत्वपूर्ण समुदाय है। मुगल शासन काल में, अफरिया, कोसलिया, व खोसा राजशाही अहीर वंश थे। राव नंदराम रेवाड़ी के यदुवंशी अहीरों के अफरिया परिवार में जन्मे थे, जिन्होंने अपनी अपार सैन्य शक्ति व विस्तृत उपजाऊ जमीन के माध्यम से अपनी प्रभुता सिद्ध की थी।
दिल्ली में अफरिया गोत्र के 18 गांव हैं जिन्हे सुरेड़ा सतरा खांप भी कहा जाता है। कुछ गाँव इस प्रकार हैं- खेड़ा डाबर, जफरपुर कलाँ, खदखड़ी नाहर, खदखड़ी जाट्मल, दौलत पुर, घुमनहेड़ा, खेरा, पंडवाला,हसनपुर, झुलझुली गांव आदि।
जिब्रईल
जिब्राईल, जिब्रील या गेब्रीएल, एक देवदूत है, जिनका किरदार यहूदी, ईसाई और इस्लाम धर्मों की कथाओं में महत्वपूर्ण है। बाइबल, कुरान तथा अन्य अनेक प्राचीन यहूदी लेखों में जिब्राईल को ईश्वर के मुख्य फ़रिश्ते के रूप में दर्शाया गया है। जिब्राईल का उल्लेख सबसे पहले दानिएल की किताब में होता है। इब्रानी भाषा में इस नाम का अर्थ है - 'ईश्वर का सामर्थ्य'। बाइबिल के पूर्वार्ध में वे दानियाल नामक नबी के लिये मसीह के राज्य संबंधी भविष्यद्वारिणों की व्याख्या करते हें। उत्तरार्ध में वे मसीह के अग्रदूत बपतिसमा-दाता याह्या का, तथा बाद में यीशु मसीह का आगामी जन्म घोषित करते हैं। ईसाई धर्म में जिब्राईल की उपासना रक्षक के रूप में की जाती है।
इस्लाम में माना जाता है कि समय-समय पर मुहम्मद को जिब्रईल ने ही कुरान की आयतें प्रगट की थी। ऐसा माना जाता है की सबसे पहले जिब्रील ने मुहम्मद को हिरा की गुफा में सुराह अल-अलक़ की पहली आयत बतायी थी। मुस्लिम समुदाय की मान्यता के अनुसार जिब्रील, अल्लाह के द्वारा सृष्टि किया गया एक मलक या फ़रिश्ता है। इस मलक का काम यह था कि अल्लाह के आदेनुसार नबी के पास अल्लाह का आदेश या दिव्या वाणी लेकर जाता है। इसके अलावा जिब्रील ने और भी कई बार, अल्लाह की बात विभिन्न नबियों तक पहुंचाई है।
दोहावली
ऐसे हैं संसार में , कुछ -एक धन-कुबेर !जिनकी नजरों एक से , तुलसी और कनेर !! दोहावली तुलसीदास द्वारा रचित दोहों का एक संग्रह ग्रंथ है। दोहावली में 573 दोहे संकलित हैं। इनमें से रामचरित मानस के ८५ दोहे और रामाज्ञा प्रश्न के ३५ दोहे मिलते हैं।
रामाज्ञा प्रश्न
रामाज्ञा प्रश्न तुलसीदास की रचना है जो शुभ-अशुभ विचार के लिए रची गयी है। यह विचार उन्होंने राम-कथा की सहायता से प्रस्तुत किया है। यह रचना दोहा शैली में रचित है। सात-सात सप्तकों के सात सर्गों के लिए पुस्तक खोलने पर जो दोहा मिलता है उसके पहले राम-कथा का कोई एक प्रसंग आता है और बाद में शुभ-अशुभ फल चर्चा आती है।
तुलसीदास जी की यह रचना अवधी भाषा मे लिखित एक मुक्तक काव्य है। मूलतः यह एक ज्योतिष ग्रन्थ है जिसको तुलसीदास जी ने अपने मित्र गंगाराम ज्योतिष के आग्रह पर लिखा था।
ज्योति प्रसाद राजखोवा
ज्योति प्रसाद राजखोवा या जे॰पी॰ राजखोवा (जन्म 1944) असम राज्य के भूतपूर्व मुख्य सचिव हैं। वर्तमान में वे अरुणाचल प्रदेश के राज्यपाल हैं।
पेमा खांडू
पेमा खांडू एक भारतीय राजनीतिज्ञ हैं। यह 17 जुलाई 2015 को अरुणाचल प्रदेश के सबसे युवा मुख्यमंत्री बने। इन्होंने अपनी पढ़ाई दिल्ली विश्वविद्यालय से पूरी की थी।
अपने पिता के मृत्यु के बाद यह जल संसाधन विकास और पर्यटन मंत्री के रूप में अरुणाचल प्रदेश सरकार में शामिल हो गए। इन्होंने जून 2011 में अपने पिता के निर्वाचन क्षेत्र मुक्तो से अरुणाचल प्रदेश विधान सभा चुनाव निर्विरोध जीता था। वे उस समय भारतीय राष्ट्रीय कांग्रेस के उम्मीदवार के रूप खड़े थे।
2005 में वे अरुणाचल प्रदेश कांग्रेस कमिटी के सचिव बने। 2010 में यह तवंग जिला कांग्रेस समिति के अध्यक्ष बन गए। 16 जुलाई 2016 को यह कांग्रेस के विधायक दल के नेता के रूप में चुनाव लड़े थे।
2014 में इन्होंने मुक्तो से फिर विधान सभा चुनाव लड़ा और निर्विरोध ही जीत गए। 37 वर्ष में 17 जुलाई 2016 को इन्होंने मुख्यमंत्री के रूप में शपथ लिया।
16 सितम्बर 2016 को पेमा खांडू 43 सत्तापक्ष विधायकों के साथ भारतीय राष्ट्रीय कांग्रेस छोड़कर पीपुल्स पार्टी ऑफ अरुणाचल में शामिल हो गये और भारतीय जनता पार्टी के साथ सरकार बनाई।
31 दिसम्बर 2016 को वह पीपुल्स पार्टी ऑफ अरुणाचल के 33 विधायकों के साथ भारतीय जनता पार्टी में शामिल हो गए और सरकार का गठन किया।
डेविड मिलर
डेविड एंड्रयू मिलर (अंग्रेजी :David Andrew Miller) (जन्म ;१० जून १९८९) दक्षिण अफ्रीका क्रिकेट टीम के एक क्रिकेट खिलाड़ी है। वह एक आक्रामक बाएं हाथ के मध्य क्रम के बल्लेबाज और दाएं हाथ के ऑफ स्पिन गेंदबाज हैं, जो डॉल्फ़िन के लिए घरेलू क्रिकेट खेलते हैं और इंडियन प्रीमियर लीग (आईपीएल) में किंग्स इलेवन पंजाब के पूर्व कप्तान हैं और दक्षिण अफ्रीका टीम के लिए एक दिवसीय अंतरराष्ट्रीय और ट्वेंटी 20 अंतर्राष्ट्रीय प्रारूप में खेलते है। सितंबर २०१८ में, मिलर ने घोषणा की कि वह अब प्रथम श्रेणी क्रिकेट खेलने के लिए उपलब्ध नहीं रहेंगे।
मिलर ने बांग्लादेश ए के खिलाफ दक्षिण अफ्रीका ए के लिए एक श्रृंखला के बाद मई २०१० में पहली बार मुख्य टीम में जगह बनाई, जहां वह दूसरे सबसे ज्यादा रन बनाने वाले खिलाड़ी रहे। मिलर ने एंटिगुआ में वेस्टइंडीज के खिलाफ २० मई २०१० को दक्षिण अफ्रीका के लिए ट्वेंटी 20 अंतर्राष्ट्रीय में पदार्पण किया। मिलर ने घायल जैक्स कैलिस की जगह बुलाया गया था। उस मैच में दक्षिण अफ्रीका सिर्फ 1 रन से जीता था। दो दिन बाद मिलर ने वेस्टइंडीज के ही खिलाफ वनडे में पदार्पण किया। उन्होंने अच्छा प्रदर्शन किया और २३ रन बनाए। मिलर को जिम्बाब्वे के दक्षिण अफ्रीका के दौरे में खेलने के लिए चुना गया था, इस दौरान उन्होंने दक्षिण अफ्रीका की जीत में अहम भूमिका निभाई।
१५ अक्टूबर २०१० को, मिलर ने जिम्बाब्वे के खिलाफ अपना पहला एकदिवसीय अंतरराष्ट्रीय अर्धशतक बनाया और दक्षिण अफ्रीका ने ३५१ रनों का विशाल स्कोर खड़ा किया।
मिलर जुलाई २०१३ में श्रीलंका दौरे के लिए दक्षिण अफ्रीकी टीम का हिस्सा थे, जहां तीसरे वनडे में उन्होंने ७२ गेंदों पर ८५ रनों की नाबाद पारी खेली और दक्षिण अफ्रीका को दौरे की पहली जीत दिलाई। मिलर ने मैन ऑफ द मैच का खिताब भी जीता।
मिलर ने अपना पहला एकदिवसीय अंतरराष्ट्रीय शतक वेस्टइंडीज के खिलाफ २५ जनवरी २०१५ को बनाया था और अपने ३००० रन १९ जून २०१९ को न्यूजीलैंड के खिलाफ पूरे किए।
अनुरीत सिंह
अनुरीत सिंह या कथूरिया अनुरीत सिंह (अंग्रेजी :Kathuria Anureet Singh) (जन्म ०२ मार्च १९८८) भारतीय क्रिकेट टीम के एक हरफनमौला खिलाड़ी हैं। अनुरीत दाहिने हाथ से मध्यम गति की गेंदबाज तथा दाहिने हाथ से ही बल्लेबाजी भी करते है। इन्होंने अपने क्रिकेट कैरियर की शुरुआत २००७ में रेलवे की तरफ से खेलते हुए की थी। इन्होंने अपने प्रथम श्रेणी क्रिकेट की शुरुआत नवम्बर २००८ में कर्नाटक के खिलाफ की थी। अनुरीत २०१४ से इंडियन प्रीमियर लीग में किंग्स इलेवन पंजाब की ओर से खेलते हैं।
लोकार्ड का विनिमय सिद्धांत
लोकार्ड एक्सचेंज प्रिन्सिपल की संकल्पना डॉ एड्मोंद लोकार्ड(१८७७-19६६) ने की थी। लोकार्ड का अनुमान था की हर बार जब आप किस अन्य व्यक्ति, स्थान, या किसी भी अन्य चीज़ के संपर्क में आते हैं, परिणाम स्वरुप आप छोटे छोटे सबूतों का आदान प्रदान करते हैं।  डॉ एड्मोंद यह मानते थे की, एक अपराधी जहाँ भी कदम रखे, वह जो कुछ भी छूता है, इस प्रक्रिया में वह बहुत कुछ छोड़ देता है, चाहे अनजाने में ही। यह सबूत उनके खिलाफ एक मूक गवाह के रूप में काम करता है। इतना ही नहीं उसकी उंगलियों के निशान या उसके पैरों के निशान के साथ साथ उनके बाल, उसके कपड़े से फाइबर, टुटा हुआ गिलास का टुकड़ा, उपकरण मार्क वह छोड़ देता है , रंग वह खरोंच , खून या वीर्य वह जमा या एकत्र करता है। इन सभी से अधिक का, उसके खिलाफ मूक गवाह हैं। मनुष्य तो गवाह के तौर पे गलतियाँ क्र भी सकते हैं, परन्तु ये मूक गवाह कभी गलत अंदेशा नहीं दे सकता क्यूंकि यह क्षण के उत्साह से भ्रमित नहीं होता। भौतिक साक्ष्य गलत नहीं हो सकता , यह अपने आप झूठ बोला नहीं करते हैं , यह पूरी तरह से अनुपस्थित नहीं हो सकता है। केवल मानव विफलता इसे खोजने के लिए , अध्ययन और यह समझते हैं, अपने मूल्य कम कर सकते हैं।
रक्त-दाग के प्रतिमान की जांच
न्यायिक विज्ञानं के क्षेत्र में ये एक महत्वपूर्ण विषय है। जिसमे खून के दागो का अध्ययन और विशलेषण किया जाता है, इस उदेश्य के साथ की इन्वेस्टिगेटर की मदद केस को सुलझाने, और उसके तरीके, समय को बताने में यह मदद करता है।
फॉरेंसिक कीटविज्ञान
फॉरेंसिक कीटविज्ञान (अंग्रेज़ी भाषा: Forensic entomology) विज्ञान का क्षेत्र है जिसमें हम कीट और अन्य संधिपाद प्राणियों के जीवन के बारे में आपराधिक मामलों की जाँच की जाती है। इस शेत्र में कीट, संधिपाद प्राणी, अर्चिंड, गोजर, सहस्त्रपाद, क्रस्टेशिया के भी जीवन के विज्ञान को शामिल किया गया है। आपराधिक मामलों को सुलझाने के लिए यह क्षेत्र मुख्य रूप से मौत की जाँच से जुड़े मामले सुलझाने के लिए है परंतु इसके द्वारा हम कई और मामलों की जाँच भी कर सकते हैं जैसे- ज़ेहर और दवाइयों की जाँच, किसी घटना के होने की जगह और किसी भी घाव के होने के समय का भी जाँच भी की जा सकती है। फॉरेंसिक कीटविज्ञान ३ उप-क्षेत्रों में बाँटा गया है: शहरी, संग्रीहित उत्पाद और मेडिकोलेगल (चिकित्या एवं न्याय प्रणाली)
पोस्टमार्टम परिवर्तन
मृत्यु के बाद शरीर में कई प्रकार के परिवर्तन आते हैं। यह परीवर्तन प्रकृति का नियम हैं, शरीर मे आने वाले बदलाव एक साथ नही आते। मृत्यु के बाद शरीर की मांसपेशी घुलने लगती हैं। जिस करण शरीर सड़ने लगता हैं। मृत्यु के बाद आने वाले परिवर्तन जगह और समय पर निर्भर करते हैं। पोस्टमार्टम परिवर्तन से हम येह पता कर सखते है की मृत्यु कब और कहा हुए थी। पोस्टमार्टम परिवर्तन के चरणों का अध्ययन करने से मृत्यु का समय और जगह का पता लगाया जा सकता हैं।
कैम्ब्रिज की राजकुमारी शार्लट
कैम्ब्रिज की राजकुमारी शार्लट (पूरा नाम:"शार्लट एलिजाबेथ डायना"; जन्म 2 मई 2015) प्रिंस विलियम, कैम्ब्रिज के ड्यूक, और कैथरीन, कैम्ब्रिज की डचेस की बेटी है। वह कैम्ब्रिज के राजकुमार जॉर्ज के बाद, कैम्ब्रिज की दंपत्ति की दूसरी संतान है। वह चार्ल्स, वेल्स के राजकुमार की पोती, और महारानी एलिजाबेथ द्वितीय की प्रपौत्री है। उनका जन्म, पेडिंगटन, लंदन के सेंट मेरी अस्पताल में हुआ था। कैथरीन की गर्भावस्था की घोषणा, 8 सितंबर, 2014 को क्लेरेंस हाउस की थी। जन्म से, वह रानी, एलिजाबेथ द्वि• की उत्तकाधिकारी होने की रेखा में चौथे स्थान पर है। वह अपने दादा, पिता, और बड़े भाई, कैम्ब्रिज के प्रिंस जॉर्ज (जन्म 2013) के पीछे है।
कमान मिश्मी
कमान मिश्मी या मिजू मिश्मी, तिब्बत और अरुणाचल प्रदेश के मिश्मी लोगों की तीन जनजातियों में से एक हैं। भारत में इस समुदाय के सदस्य अंजॉ और लोहित ज़िलों में स्थित हैं। मिजू गुट का दावा है कि वे बर्मा के कचिन क्षेत्र से आए हैं। वे तिब्बती-बर्मी भाषा-परिवार की मिडज़ू शाखा (Midzu) की भाषाएँ बोलते हैं।
वेल्स के प्रिंस हेनरी
राजकुमार हेनरी, ससेक्स के ड्यूक,(पूरा नाम:"हेनरी चार्ल्स ऐल्बर्ट डेविड") जन्हें आम तौर पर राजकुमार हैरी के नाम से जाना जाता है, राजकुमार चार्ल्स, वेल्स के राजकुमार और स्व॰ डायना, वेल्स की राजकुमारी के अनुज पुत्र हैं। वे राजकुमार विलियम, कैम्ब्रिज के ड्यूक के छोटे भाई हैं। उनका जन्म १५ सितंबर १९८४ को सेंट मैरी अस्पताल, लंदन में हुआ था। अपने जन्म के समय वे अपनी दादी, रानी एलिज़ाबेथ द्वि॰ के उत्तराधिकार के क्रम में तीसरे स्थान पर थे, जबकि आज वे छठे स्थान पर हैं। उनकी पर्वरिश ब्रिटेन में ही हुई, और वे ईटन कॉलेज के छात्र थे। पढाई पूरी करने और तत्पश्चात्, कुछ समय ऑस्ट्रेलिया और लेसोथो में बिताने के बाद, उन्होंने सैन्य पेश अपनाने का निर्णय किया, और शाही वायु सेना में अपनी सेवा शुरू की। अपने सेवा काल के दौरान उन्हें अफ़ग़ानिस्तान में भी तैनात किया गया था।
विक्रमशिला का इतिहास
विक्रमशिला का इतिहासलेखक परशुराम ठाकुर ब्रह्मवादी द्वारा शोधित एवं लिखित ऐतिहासिक ग्रंथ है। यह ग्रंथ प्रभात प्रकाशन, नई दिल्ली से प्रकाशित है। इस ग्रंथ में विक्रमशिला विश्वविद्यालय सहित प्राचीन सभ्यता और संस्कृति का प्रमाणिक वर्णन देखने को मिलता है। ग्रंथ के मुख्य पृष्ठ पर यह कहा गया है कि " पुरातत्व की खोज और पहचान विश्व इतिहास को आश्चर्यचकित कर सकते है। विक्रमशिला के पुरावशेषों का ऐतिहासिक, भौगोलिक, भूगर्भिक एवं सांस्कृतिक अध्ययन करने से अरबों वर्षों का इतिहास सामने आया है जो हड़प्पा , सिंधु ,सुमेरु, सुर ,असुर , देव, गंधर्व, नाग, कोलविंध्वंशी , शिव, इंद्र , राम, कृष्ण, आर्या देवी सभ्यताओं एवं संस्कृति के साथ साथ विश्व विकास के मूल इतिहास का प्रमाणिक साक्ष्य प्रस्तुत करते हैं।
विक्रमशिला खुदाई स्थल से प्राप्त पुरातात्विक सामाग्रियों में कांस्य मूर्तियां, मृदभांड,स्तंभ, मुहरें, मृण मूर्तियां, आदि के अतिरिक्त हजारों किस्म की प्रस्तर कला भवन निर्माण कला,लोहा, तांबा, सोना, चांदी, विभिन्न पशुओं की अस्थियां , नवरत्न की माला, मातृदेवी, शिवयोगी के विभिन्न रुप, विष्णु, वरुण, ब्रह्मा, कृष्ण, राम, संदीपनी मुनि, आदि बुद्ध, तारा, वृहस्पति, पुरुरवा, उर्वशी आदि की प्रतिमाएं मिली हैं जो हिमयुग की सभ्यता संस्कृति से लेकर वैदिक युग , रामायण युग ,महाभारत युग, सिद्धार्थ बुद्ध तक के साक्ष्य प्रस्तुत करती है। विक्रमादित्य की राजधानी का ऐतिहासिक दस्तावेज "बत्तीसी आसन" अभी भी यहां अवशेष के रूप में मौजूद है।
ग्रंथ विक्रमशिला का इतिहास प्राचीन बिहार की सभ्यता संस्कृति का इतिहास ही नहीं है, बल्कि विश्व इतिहास को भी एक नई दृष्टि देने में समर्थ है।
दीपा कर्मकार
दीपा कर्मकार (बंगाली:, अंग्रेजी: ) (जन्म: 9 अगस्त 1993) एक कलात्मक जिम्नास्ट हैं जो 2016 ग्रीष्मकालीन ओलम्पिक में भारत का प्रतिनिधित्व कर रही हैं। ओलंपिक में प्रतिभाग करने वाली वे पहली भारतीय महिला जिम्नास्ट हैं, और पिछले 52 वर्षों में ऐसा करने वाली वे प्रथम भारतीय, पुरुष अथवा महिला, जिम्नास्ट हैं।
कर्मकार पूर्वोत्तर भारत के त्रिपुरा राज्य के अगरतला से आती हैं। उन्होंने 6 वर्ष की उम्र से ही जिम्नास्टिक्स आरंभ कर दिया था और उसी समय से अपनी कोच विश्वेश्वर नंदी के निर्देशन में अभ्यास कर रही हैं। जिम्नास्टिक्स की कक्षा में पंजीकरण के समय दीपा फ्लैट फीट (Flat feet) की समस्या से ग्रस्त थीं। कोच नंदी के अनुसार फ्लैट फीट के कारण दीपा की उछाल में समस्या आ रही थी। इसको ठीक करना दीपा और उनकी कोच के लिए एक चुनौतीपूर्ण कार्य रहा। 2007 में जलपाईगुड़ी में उन्होंने जूनियर नेशनल्स जीता। 2007 से दीपा ने राज्य, राष्ट्रीय और अंतरराष्ट्रीय प्रतियोगिताओं में कुल 77 पदक जीते हैं जिनमें से 67 स्वर्ण पदक हैं।
दीपा ने 2016 ग्रीष्मकालीन ओलम्पिक में भारत का प्रतिनिधित्व किया। किसी भी ओलंपिक में प्रतिभाग करने वाली वे पहली भारतीय महिला जिम्नास्ट हैं, और पिछले 52 वर्षों में ऐसा करने वाली वे प्रथम भारतीय, पुरुष अथवा महिला, जिम्नास्ट हैं।
इस ओलम्पिक में उन्होंने फाइनल में अपनी जगह बनाई और फाइनल में भी वह मामूली से अंतर (0.150) से कांस्य पदक पाने से चूक गईं और चौथे स्थान पर रहीं। उन्होंने अति कठिन माने जाने वाले प्रोदुनोवा वॉल्ट का सफल प्रदर्शन किया जिसे आज तक विश्व में गिनती की ५ जिम्नास्ट ही सफलतापूर्वक पूरा कर सकी हैं। भले ही वह कोई पदक नहीं जीत पाई लेकिन इस उपलब्धि नें उन्हें भारतभर में प्रसिद्ध कर दिया। भारत के महानतम क्रिकेट खिलाड़ियों में से एक सचिन तेंदुलकर ने कहा - "जीतना और हारना खेल का हिस्सा है। आपने लाखों लोगों के दिल जीते और पूरे देश को आपकी उपलब्धि पर गर्व है।" बीजिंग ओलम्पिक में स्वर्ण पदक जीत चुके भआरतीय निशानेबाज़ अभिनव बिंद्रा ने कहा - "दीपा कर्मकार आप मेरी हीरो हैं।"
आलार कालाम
आलार कालाम लिंगो गौतम बुद्ध के समकालीन एक दार्शनिक एवं योगी थे। वे कपिल मुनि प्रणीत वैदिक सांख्य दर्शन के विशेषज्ञ थे। पालि ग्रन्थों के अनुसार, वे गौतम बुद्ध के प्रथम वैदिक गुरु थे।
गौतम बुद्ध के समय समाज में सांख्य दर्शन का काफी प्रभाव था और इससे गौतम बुद्ध भी काफी प्रभावित थे। उनकी भी इच्‍छा थी कि सांख्य दर्शन का अध्ययन करें और इसलिए वे वैशाली के आश्रम में जा पहुंंचे जहाँ (गोंड आदिवासी) के पहले धर्म गुरु (पारी कूपार लिंगो संस्थापक) के बारहवें गोंडी धर्म गुरु (उत्तराधिकारी) आलार कालाम लिंगो रहते थे। आलार कालाम ने गौतमबुद्ध को न सिर्फ सांख्य-दर्शन की शिक्षा दी बल्कि उन्हें ध्यान मार्ग के सिद्धान्त तथा समाधि मार्ग का ज्ञान भी प्रदान किया | स्वयं आलार कालाम भी ध्यानाचार्य के रूप में कौशल जनपद में प्रसिद्ध थे | छ:वर्षों तक उनके पास रहकर गौतमबुद्ध ने सांख्य-मार्ग तथा समाधि-मार्ग का उचित अध्ययन किया और इनपर दक्षता और प्रवीणता हासिल की।
पारी कूपार लिंगो गौड़ी धर्म के संस्थापक थे और लिंगो वाद (कोया पुणेम) दर्शन के संस्थापक थे। गोंड़ी धर्म के बारहवे धर्मगुरू आलार -कालाम ने लिंगो वाद (कोया पुणेम) के तत्वज्ञान को सांख्य-दर्शन के रूप में सबके सम्मुख प्रस्तुत किया | लिंगो दर्शन के तत्वज्ञान को म्लेच्छों ने प्रायः नष्ट कर दिया था परन्तु यह आलार कालाम के ही अटूट प्रयासों का नतीजा है कि लिंगो तत्वज्ञान को न सिर्फ नष्ट होने से बचाया है उन्होनें तत्पश्चात उसमें एक नई जान भी फूंक दी थी जिसके मूल प्रणेता कपिलमुनि ने सांख्यदर्शन (लिंगो वाद (कोया पुणेम) पर आधारित " सांख्यसूत्र " की रचना वैदिक षड्दर्शनों के अन्तर्गत की थी।
सांख्य सूत्र की खासियत ये है कि इस पूरे ग्रंथ में ईश्वर या ईश्वरीय शक्ति का जिक्र कहीं नहीं होता है ; पर संपूर्णत: गोंडिय धर्म (Philosophy) पर आधारित इस ग्रंथ को पूरे विश्व में एक महान एवं पवित्र ग्रंथ का दर्जा दिया जाता है। और ये ग्रंथ पूर्णता पारी कूपार लिंगो के लिंगो वाद (कोया पुणेम) दर्शन पर आधारित है।
रैडिसन ब्लू सिटी सेंटर
रैडिसन ब्लू सिटी सेंटर एग्मोर चेन्नई (भारत) में स्थित एक पांच सितारा 12 मंजिला होटल है। यह चेन्नई शहर में दूसरा रैडिसन ब्लू होटल है, पहला रैडिसन ब्लू होटल चेन्नई हवाई अड्डे के पास है।
रैडिसन ब्लू सिटी सेंटर में 14 सुइट्स सहित 162 कमरे हैं। यहाँ 9,700 वर्ग फीट का एक सम्मेलन और बैठक केंद्र है जहा 800 लोगों को आसानी से समायोजित किया जा सकता हैं। होटल में एक व्यापार केंद्र भी है। इस होटल एक स्पा भी है जिसका नाम चक्र हैं जिसे थाई सबाई के चलाया जाता है। इस होटल में एक व्यायामशाला, एक आउटडोर स्विमिंग पूल (जो अब बंद है) और एक डिस्कोथेक भी है। इस होटल में चार खाद्य और पेय के आउटलेट हैं जिसमे एक २४ घंटे चलने वाला कॉफ़ी शॉप हैं। रैडिसन ब्लू सिटी सेंटर में द ग्रेट कबाब फैक्ट्री हैं जो इसका सिग्नेचर रेस्टोरेंट हैं। इस होटल की इंटीरियर डिजाइनिंग विक्रम फड़के द्वारा की गयी है।
रैडिसन ब्लू सिटी सेंटर अमेरिकी वाणिज्य दूतावास के बहुत ही पास है, यह होटल चेन्नई के सेंट्रल बिजनेस डिस्ट्रिक्ट में स्थित है। यह विनिर्माण और सूचना और प्रोद्योगकी केंद्र से लगभग 30 मिनट की ड्राइव पर है। कॉर्पोरेट कार्यालयों के नजदीक होने के चलते यह होटल व्यापार यात्रियों के द्वारा काफी पसंद किया जाता है। यह शहर के ऐतिहासिक आकर्षणों के काफी नजदीक है
महर्षि गौतम
महर्षि गौतम सप्तर्षियों में से एक हैं। वे वैदिक काल के एक महर्षि एवं मन्त्रद्रष्टा थे। ऋग्वेद में उनके नाम से अनेक सूक्त हैं। पौराणिक कथाओं के अनुसार पत्नी अहिल्या थीं जो प्रातःकाल स्मरणीय पंच कन्याओं गिनी जाती हैं। अहिल्या ब्रह्मा की मानस पुत्री थी जो विश्व मे सुंदरता में अद्वितीय थी। हनुमान की माता अंजनी गौतम ऋषी और अहिल्या की पुत्री थी। दैत्य गुरु शुक्राचार्य ने देवताओं द्वारा तिरस्कृत होने के बाद अपनी दीक्षा गौतम ऋषि से पूर्ण की थी। ऋषिओं के इर्श्या वश गोहत्या का झूठा आरोप लगाने के बाद बारह ज्योतिर्लिंगों मैं महत्वपूर्ण त्रयम्बकेश्वर महादेव नाशिक भी गौतम ऋषि की कठोर तपस्या का फल है जहाँ गंगा माता गौतमी अथवा गोदावरी नाम से प्रकट हुईं।
उत्तरप्रदेश की गोमती नदी भी ऋषि गौतम के ही नाम से विख्यात है।
इसके अतिरिक्त राजस्थान के प्रतापगढ़ जिले में स्तिथ गौतमेश्वर महादेव तीर्थ में स्तिथ मंदाकिनी गंगा कुंड के बारे में भी मान्यता है कि इसी कुंड में स्नान करने के पश्चात महर्षि गौतम को गौ हत्या के दोष से मुक्ति मिली थी इसके पश्चात महर्षि गौतम ने यहाँ महादेव की आराधना करके एक स्वयंभू शिवलिंग प्रकट किया था जो आज भी उन्ही के नाम पर गौतमेश्वर महादेव के नाम से जाना जाता है
गुरुकुल महाविद्यालय, ज्वालापुर
गुरुकुल महाविद्यालय, उत्तराखण्ड के हरिद्वार जनपद के ज्वालापुर में स्थित एक महाविद्यालय है। इसकी स्थापना १९०७ में हुई थी। यह महाविद्यलय ज्वालापुर नामक उपनगर से आधा किमी दूरी पर भागीरथी की नहर के दक्षिणी तट पर रेलवे लाइन से बिल्कुल सटा हुआ, लोहे के पुल के दक्षिण की ओर सुविस्तृत एवं परम रमणीक भूमि में स्थित है।
गुरुकुल महाविद्यालय की स्थापना वैशाख शुक्ला 3 (अक्षय तृतीया) सम्वत 1964 वि0 (तदनुसार 30 जून सन् 1907 ई0) को दानवीर स्वर्गीय बाबू सीताराम जी, इंसपेक्टर ऑफ पुलिस ज्वालापुर, के सुरम्य उद्यान में संस्कृत-शिक्षा के प्रचार एवं विलुप्त 'ब्रह्मचर्याश्रम’ प्रणाली के पुनरुद्धार के विशेष उद्देश्य को लेकर स्वामी दर्शनानन्द जी सरस्वती के करकमलों द्वारा केवल तीन बीघा भूमि में बारह आने के स्थिर कोष से हुई थी।
इस महाविद्यालय की विशेषता है कि यह प्राचीन ब्रह्मचर्याश्रम प्रणाली के आधार पर आर्यसमाज के संस्थापक महर्षि दयानन्द सरस्वती द्वारा निर्दिष्ट पद्धति के अनुसार निर्धन एवं धनवान् छात्रो को सर्वथा समान भाव से वैदिक वाङ्मय की उच्चतम निःशुल्क शिक्षा देता है। शिक्षा का माध्यम आर्य-भाषा हिन्दी है। इस संस्था में वेद, वेदांग, उपनिषद्, दर्शनशास्त्र, संस्कृत साहित्य, धर्मशास्त्र आदि प्राच्य विषयों के अतिरिक्त हिन्दी, गणित, विज्ञान, सामाजिक विज्ञान (भूगोल, इतिहास, नागरिक शास्त्र), कम्प्यूटर और अंग्रेजी भाषा की भी यथोचित शिक्षा दी जाती है। यहाँ से शिक्षा प्राप्त करके सहस्राधिक छात्र स्नातक बनकर देश के धार्मिक, सामाजिक, राजनैतिक, साहित्यिक आदि विभिन्न क्षेत्रों में बड़ी तत्परता और कुशलता के साथ कार्य कर रहे हैं। यह संस्था संस्कृत साहित्य के ज्ञान और उसके ठोस पाण्डित्य में अपना विशेष स्थान और प्रभाव रखती है।
यहाँ का जीवन सरल और रहन-सहन सादा है। स्नातकों तथा छात्रों मे शास्त्रीय विषयों के प्रौढ़ पाण्डित्य के साथ-साथ ग्रन्थ-लेखन, पत्रकारिता, कवित्व-शक्ति, कुशल अध्यापकत्व, व्याख्यान-कला आदि में विशेष प्रगतिशीलता है। इसके पास 300 बीघा भूमि है, जिससे कृषि और वाटिका आदि के द्वारा पर्याप्त सहायता प्राप्त होती है। संस्था में बड़े-बड़े विशाल भवन हैं, जो यहाँ के सौन्दर्य में अपना विशेष स्थान रखते हैं।
यहाँ के कार्यकर्ता एवं आचार्य सदा से त्यागी, तपस्वी, सरस्वती के सच्चे उपासक एवं अनन्य भक्त रहे हैं, जो सांसारिक प्रलोभनों से भी उदासीन हैं। इसी का यह सपरिणाम है कि आज की विषम परिस्थितियों में भी सह संस्था किसी न किसी रूप में दुःख-सुख भोगकर दपना अस्तित्व सुरक्षित रखो हुए है। इसे पूर्णरूपेण न राज्याश्रय प्राप्त है और न ही अपेक्षित रूप से जनता का आश्रय ही प्राप्त हुआ है। केवल भगवान् के भरोसे पर उसी दीनबन्धु के विश्वास और आदर्श-संन्यासी श्री स्वामी दर्शानानन्द जी सरस्वती के एकमात्र भोगवाद के दृढ़ सिद्धान्त पर इसका संचालन निर्बाध रूप से हो रहा है।
क्रू मॉड्यूल वायुमंडलीय पुनः प्रवेश प्रयोग
क्रू मॉड्यूल वायुमंडलीय पुनः प्रवेश प्रयोग (Crew Module Atmospheric Re-entry Experiment या CARE) भारतीय अंतरिक्ष अनुसंधान संगठन के भविष्य के भारतीय मानव अंतरिक्ष उड़ान कार्यक्रम के लिए एक प्रायोगिक परीक्षण वाहन है। इसे भूस्थिर उपग्रह प्रक्षेपण यान एम.के. 3 द्वारा 18 दिसंबर 2014 को सतीश धवन अंतरिक्ष केंद्र के दूसरे लांच पैड से शुरू किया गया था। क्रू मॉड्यूल वायुमंडलीय पुनः प्रवेश प्रयोग (CARE) की बरामदगी के लिए भारतीय तटरक्षक बल के जहाज आईसीजीएस समुद्र पहरेदार के साथ 31 अक्टूबर 2014 को एक अभ्यास किया गया।
दूरदर्शन ने भूस्थिर उपग्रह प्रक्षेपण यान एम.के. 3 और मॉड्यूल की टेलीमेटरी का प्रसारण किया।
चंडीगढ़ इंजीनियरिंग कॉलेज
यह लेख मौजूदा अंग्रेजी विकिपीडिया लेख [ : en:  का हिंदी अनुवाद है;
चंडीगढ़ इंजीनियरिंग कॉलेज (या सीईसी) चंडीगढ़ ग्रुप ऑफ़ कॉलेजऍस या (सीजीसी) लान्द्रा परिसर, मोहाली (नज़दीक चंडीगढ़), भारत का एक इंजीनियरिंग कॉलेज है और इसकी डिग्री पाठ्यक्रमों का संबंधन पंजाब टेक्निकल यूनिवर्सिटी से है।
चंडीगढ़ इंजीनियरिंग कॉलेज 2002 में लान्द्रा परिसर के उद्घाटन होने के एक वर्ष बाद स्थापित किया गया था। यह पंजाब में शीर्ष इंजीनियरिंग कॉलेजों में से एक है।
चंडीगढ़ इंजीनियरिंग कॉलेज लान्द्रा परिसर के 9 कॉलेजों में तथा परिसर के सबसे प्रमुख कॉलेजों में से एक हैI यह कॉलेज 4 ब्लॉकों में बांटा गया है जहाँ प्रत्येक ब्लॉक में विभिन्न विभाग हैं।
ब्लॉक 1: इलेक्ट्रॉनिक्स और संचार इंजीनियरिंग
ब्लॉक 2: मैकेनिकल इंजीनियरिंग
ब्लॉक 3: कंप्यूटर विज्ञान और सूचना प्रौद्योगिकी।
ब्लॉक 13: एप्लाइड साइंसेज।
सीईसी ने 26 अप्रैल 2004 को ऑस्ट्रेलिया और न्यूजीलैंड के प्रत्यायन सिस्टम से आईएसओ 9001: 2000 प्रमाण पत्र प्राप्त किया।
चंडीगढ़ इंजीनियरिंग कॉलेज एआईसीटीई द्वारा स्थापित प्रत्यायन के राष्ट्रीय बोर्ड द्वारा मान्य है। इंफोसिस, टीसीएस और विप्रो जैसी कंपनियां प्लेसमेंट के लिए कॉलेज का दौरा करती हैं।डेटाक्वेस्ट 2015 के एक सर्वेक्षण के अनुसार, यह भारत के शीर्ष इंजीनियरिंग कॉलेजों में 800वें स्थान पर है। अभियांत्रिकी कॉलेज "बी " श्रेणी में रखा गया है और भारत (व्यापार और प्रबंधन क्रॉनिकल) में शीर्ष 10 इंजीनियरिंग कॉलेजों में दूसरे स्थान पर है।
विप्रो, आईगेट , माइक्रोसॉफ्ट, गूगल , एचसीएल, बिरलासोफ्ट , एल एंड टी इन्फोटेक , टाटा मोटर्स, फ्री स्केल, अत्रेंता , डेल, पोलारिस , एसएपी लैब्स , एडोब सिस्टम्स, पेरोट सिस्टम्स, आइरिस सॉफ्टवेयर, सिटरिक्स सिस्टम, ओरेकल, सन माइक्रोसिस्टम्स , कॉग्निजेंट , एयरटेल, डेलॉइट , आईबीएम आदि कई कंपनियां परिसर में हर वर्ष प्लेसमेंट के लिए आती हैं। औसत पैकेज 3.75 लाख रुपये प्रति वर्ष के आसपास है। अधिकतम वेतन की पेशकश 24 लाख रुपये प्रति वर्ष है।
1. Punjab Technical University. "Affiliated Colleges". ptu.ac.in. Retrieved 2 November 2014. 2. ^ CGC. "Chandigarh Engineering College-About". https://web.archive.org/web/20190714015715/https://www.cgc.edu.in/. Retrieved 2 November 2014. External link in |website= (help) 3. ^ "CEC Landran gets ISO 9001 label". expressindia.com. 27 April 2004. Archived from the original on 2009-04-27. Retrieved 14 April 2009.
राजकुमार ऐंड्र्यू, यॉर्क के ड्यूक
प्रिंस एंड्रयू, यॉर्क के ड्यूक (एंड्रयू अल्बर्ट क्रिस्चियन एडवर्ड; जन्म 19 फरवरी 1960) ब्रिटिश शाही परिवार के एक सदस्य है। वे महारानी एलिजाबेथ द्वितीय और राजकुमार फिलिप, एडिनबर्ग के ड्यूक के दूसरे पुत्र है। 1986 से उन्हें यॉर्क के ड्यूक की उपादि से जाना जाता है, और वे यूनाइटेड किंगडम के सिंहासन पर उत्तराधिकार के क्रम में नौवे स्थान पर है।
प्रिंस एंड्रयू का जन्म बकिंघम पैलेस, लंदन में हुआ था। उनहोंने हीथरडाउन प्रीपरेटरी स्कूल, बर्कशायर, इंग्लैंड और गोर्डोंसटाउन, स्कॉटलैंड से अपनी प्राथमिक शिक्षा ली। प्रिंस एंड्रू ने यूनिवर्सिटी में पढ़ने के बजाय ब्रिटानिया रॉयल नेवल कॉलेज में जाना पसंद किया। नौसेना में उन्होंने फ़ॉकलैंड युद्ध में सेवा की है, और अपने कैरियर को जारी रखा, 1999 में वे एक कमांडर और 2001 में मानद कप्तान बन गए।
1986 में, प्रिंस एंड्रयू ने प्रिंस ऑफ वेल्स के पोलो प्रबंधक, रोनाल्ड फर्ग्यूसन, की छोटी बेटी, सारा फर्ग्यूसन से शादी की। इस शादी से उन्हें दो बेटियाँ हुईं:राजकुमारी बियैट्रिस और राजकुमारी यूजीनी। एंड्रयू और सारा 1992 में अलग हो गए, और मई 1996 में उनहोंने तलाक दे दिया। प्रिंस एंड्रयू शाही परिवार के एक सक्रिय सदस्य है।
विशुनपुर गाँव
विशुनपुर गाँव अम्बेडकरनगर जिले के अंतर्गत आता है। गाँव का पोस्ट करमिसिरपुर एवं थाना जलालपुर है। इस गाँव में लगभग 30-35 परिवार निवास करते हैं। यह गाँव बेहद शांतपूर्ण है। गाँव के निवासी आपस में बेहद सहयोग और सहोदर्य की भावना से पेश आते है।
सत्यप्रकाश मिश्र
सत्यप्रकाश मिश्र (जन्म २५ जून १९४५ - निधन-२७ मार्च २००७) समाजवादी विचारधारा के प्रगतिशील आलोचक के रूप में प्रसिद्ध रहे हैं। उनके लेखन एवं सम्पादन का क्षेत्र मुख्यतः आधुनिक हिन्दी साहित्य होते हुए भी उत्तर मध्यकाल अर्थात रीतिकाल पर भी केन्द्रित रहा है।
सत्यप्रकाश मिश्र का जन्म उत्तर प्रदेश के सुल्तानपुर जिले के दोस्तपुर नामक कस्बे में २५ जून १९४५ ई॰ को हुआ था। उनकी प्रारम्भिक शिक्षा दोस्तपुर में ही हुई। उच्च शिक्षा के लिए वे इलाहाबाद आ गये और उन्होंने इलाहाबाद विश्वविद्यालय से बी॰ए॰ एवं एम॰ए॰ उत्तीर्ण होने के बाद डी॰ फिल॰ की उपाधि भी वहीं से पायी। जीविका के रूप में उन्होंने अध्यापन कार्य को चुना और इलाहाबाद डिग्री कॉलेज से अध्यापन की शुरुआत की। सन् १९७९ में उनकी नियुक्ति इलाहाबाद विश्वविद्यालय के हिन्दी विभाग में हुई, जहाँ वे क्रमशः आचार्य (यूनिवर्सिटी प्रोफेसर) के पद तक पहुँचे। हिन्दी विभाग के अध्यक्ष पद पर कार्य करते हुए ही २७ मार्च २००७ को उनका निधन हुआ। बीच में वे टोक्यो विश्वविद्यालय, जापान में विजिटिंग प्रोफेसर बनकर भी गये, परन्तु वहाँ मन नहीं रमने के कारण बीच में ही छोड़कर चले आये। विजिटिंग प्रोफेसर के रूप में उन्हें लेपजिंग विश्वविद्यालय, जर्मनी एवं कैथोलिक विश्वविद्यालय, बेल्जियम की ओर से भी बुलावा आया था, परन्तु वे नहीं गये | उनकी छह बहन थी ओर वह घर में सबसे बड़े थे ।उत्तर प्रदेश हिन्दी संस्थान के साहित्य भूषण सम्मान (२००६) से सम्मानित।
राजकुमार एडवर्ड, वेसेक्स के अर्ल
राजकुमार एडवर्ड, वेसेक्स के अर्ल,(पूरा नाम:"एडवर्ड एंटनी रिचर्ड लुइस") महारानी एलिज़ाबेथ द्वितीय और राजकुमार फ़िलिप, एडिनबर्ग के ड्यूक के चार संतानों में से सबसे छोटे संतान हैं, वे रानी एलिज़ाबेथ के तीसरे पुत्र हैं। अपने जन्म के सन्मय, वे सिंघासन पर उत्तराधिकार के अनुक्रम में तीसरे स्थान पर थे। हालाँकि, उनके अग्रज भाइयों की संतानों के जन्म के बाद से, आज वे नौंवे स्थान पर हैं।
राजकुमार एडवर्ड का जन्म १० मार्च १९६४ में, बकिंघम पैलेस में, रानी एलिज़ाबेथ द्वितीय और राजकुमार फ़िलिप के तीसरे पुत्र]] के रूप में हुआ था। उनका बपतिस्मा संस्कार २ मई १९६४ को विंडसर कासल के प्राइवेट चैपल में हुआ था। उन्होंने बर्कशायर के हीथरडाउन स्कूल से अपनी प्राथमिक और माध्यमिक शिक्षा प्राप्त की, जिसके बाद उन्होंने कुछ वर्षों की छुट्टियाँ न्यूज़ीलैण्ड में एक शिक्षक के रूप में बिताई। न्यूज़ीलैण्ड से वापसी के बाद, उन्होंने जीसस कॉलेज, कैम्ब्रिज से ग्रेजुएशन किया। इस कॉलेज में उनकी भर्ती, कुछ मीडिया आलोचना का भी पात्र रही, क्योंकि कॉलेज में दाखिले हेतु, उनके माध्यमिक के अंक पर्याप्त नहीं थे। उनहोंने इतिहास के विषय पर कला स्नातक की पढाई की, और तत्पश्चात, मास्टर डिग्री भी हासिल की। ऐसा कर के वे पूरे शाही परिवार के इतिहास में ऐसा करने वाले केवल चौथे शख्स बने।
पढाई पूरी करने के बाद, उन्होंने नौसेना में कैरियर शुरू किया, जिसे उन्होंने अभ्यास के बाच में ही छोड़ दिया। सैन्य पेशे के त्याग के बाद, उन्होंने मनोरंजन की दुनिया के तरफ रुख किया, और "रियली यूज़फुल थिएटर कंपनी" नामक एक नाटक कंपनी में, प्रोडक्शन डायरेक्टर के रूप में काम किया। १९९३ में उन्होंने आरडेन्ट प्रोडक्शन नमक एक कंपनी खोली, जिसने कई डाक्यूमेंट्री प्रसारित की, परंतु उनपर अपने शाही संबंधों के ज़रिये मुनाफा कमाने के आरोप लगते रहे। साथ ही यह कंपनी कुछ विशेष व्यापार करने में भी अक्षम रही, और इसे २००९ में बंद करना पड़ा।
राजकुमार एडवर्ड का विवाह सोफ़ी रिस-जोन्स से हुआ, जिनसे उनकी पहली मुलाक़ात १९९४ में हुई थी। उनकी विवाह की घोषणा, ६ जनवरी १९९९ को हुई थी। उनका विवाह विंड्सर कासल के सेंट जॉर्ग चैपल में हुआ था, यह उनके ज्येष्ठ भाइयों की विवाह से भिन्न समारोह था, जिनका विवाह विशाल राजकीय समारोह के रूप में वेस्टमिंस्टर ऐबी या सेंट पॉल्स कैथेड्रल में आयोजित किया गया था। उन्हें अपनी विवाह के दिन ववेसेक्स के अर्ल के ख़िताब से नवाज़ा गया। यह भी उनके बड़े भाइयों से अलग था, क्योंकि उन्हें ड्यूक की उपदि दी गयी थी। इस विवाह से उनकी दो संतानें हैं, लेडी लुईस विंड्सर और जेम्स, वाइसकाउंट सेवर्न जो बॅगशॉट् पार्क में रहते हैं।
वे कॉमनवेल्थ गेम्स फेडरेशन के अध्यक्ष है, इस पद को उन्होंने अपने पिता राजकुमार फ़िलिप, एडिनबर्ग के राजकुमार से प्राप्त किया है, जिन्होंने अपने आयु के कारण कई ज़िम्मेदारियों का निर्वाह करने में अक्षमता के कारण अपने कई प्रभारों को अपने पुत्रों को सौंप दिया है। इसके अलावा, उनहोंने राष्ट्रमंडल प्रदेशों में विभिन्न समारोहों और कार्यकमों में रानी और राजपरिवार का प्रतिनिधित्व किया है।